Hiroshu Kone

Kone a Boku no Hero Academia világának egy játékos karaktere.

## Kinézet

Kone magas,vékony fiú. Enyhén atlétikus, az is csak a futás miatt. Bőre sápadt, már szinte szürke színű. A haja szürkéskék, általában elég kócos. Középen elváló frufruja van, ami homlokának nagyrészét takarja. Szemei világoskékek. A ruhatára elég egyszerű; egyszínű pólókat hord, illetve szürke/fekete nadrágokat. Nem szereti a kihívó színeket.

## Személyiség

Alapvetően magának való gyerek. Míg kortársai együtt játszadoztak, ő inkább mindig olvasott filmeket nézett vagy videójátékokkal játszott. Nagy álmodozó volt, és mindig csodálta a hősöket. Nem volt sok barátja, de akikkel jóban volt azokat mindig nagy becsben tartotta. Szociális téren kissé visszamaradott, és nem ismerkedik valami könnyen. Szégyenlős és nehezen nyílik meg. Ám ha egyszer jó társaságba kerül hajlamos kicsit sokat beszélni. Szeret viccelődni, és másokat megnevettetni, bár idegenek közt nem nagyon szól semmit. Sok időt tölt az interneten, különösen egy oldalon ahol memeket szokott nézni. Képes lenne akár egész nap is elnézegetni őket, ha nem lenne más dolga. Őszinte jellem, néha meg is bánt egyeseket azzal, hogy elmondja amit gondol, úgy ahogy. Magától ritkán kezdeményez beszélgetést, de azért fenn tud tartani egyet ha arra kerül a sor. Elég érzékeny típus, bár ezt többnyire nem mutatja ki. Több évnyi előzetes szekálás után megtanulta hogyan rejtse el az érzéseit, illetve hogy hogyan kezelje az ilyen szituációkat. Alapvetően próbál logikus beállítottságú lenni, de néha ezt felülmúlja a szorongása vagy akár az indulatai.

## Képesség

Képességének hála sokkal gyorsabban mozoghat mint bárki más. Egyelőre csak nagyjából 70 km/h körüli max sebességet képes elérni, de ez idővel nőhet. A sebessége úgy nő ahogy elkezd mozogni, jelenleg 10 mp alatt éri el a végsebességét. Gyorsított anyagcseréje is van, emiatt gyorsabban gyógyulnak be a sebei harc közben, illetve nagyobb az ingerküszöbe. Azonban hogy a képessége rendesen működni tudjon sokkal több kalóriát kell bevinnie mint egy átlag embernek. Már egy ideje foglalkozik a képességével, ha bár nem tudott sokat fejleszteni rajta. Azt viszont sikerült kiszámolnia, hogy mekkora kalória bevitellel mennyi ideig képes használni az erejét. Futás közben elektromosságot generál, ami rossz esetben okozhat balesetet is. Képességének egyfajta passzív vonzata hogy a reflexei egész gyorsak, de ilyen állapotban még nem embertelen módon. A fizikai erejét tekintve kissé gyengének számít. Ezt azzal próbálja ellensúlyozni, hogy a képességét használva sok kisebb, de gyors ütést mér az ellenfelére. Közelharcban a képessége nélkül inkább csak védekezik, a reflexeire és fürgeségére hagyatkozva.

## Történet

### Gyermekkor

Egy középosztályú családban született. Egy testvére volt, egy nővére. A családjából vele,  Harumi-val ápolta legjobban kapcsolatát. Szülei szerették, bár némileg mindig nővére árnyékában élt, tekintve hogy ő jobban megfelelt szülei elvárásainak. Az iskolában annak idején nem volt valami sok barátja, több okból is. Amellett hogy nem tudott ismerkedni sokan piszkálták amiért annyit olvas, vagy amiért folyton a jövőről álmodozott. Pár emberrel volt csak jó kapcsolatban, ám ezek közül egyik se volt igazán tartós. Volt aki kihasználta a segítőkészségét, vagy aki egyik napról a másikra csak úgy magára hagyta. A helyzete tovább romlott, amikor a nővére elköltözött, hogy máshol folytassa tanulmányait. Bár interneten keresztül tartották a kapcsolatot, néha találkoztak is, a helyzet már nem volt ugyanaz.

Közben az iskolában némileg elkezdtek romlani a tanulmányai, ahogy egyre inkább szétszórttá vált a sok stressztől. Nem volt elég, hogy a tanáraitól is hallgatnia kellett a letolást, de otthon is ezt kapta a szüleitől folyamatosan. Nekik sosem volt elég semmi, és a végtelenségig akarták hajszolni a fiút. Habár alapvetően intelligens volt, a tanulmánya továbbra is romlott. A motivációja egyszerűen megszűnt, és beletörődött abba, hogy belőle már nem lesz senki. Kivonta magát az osztályközösségből, és nem mert megszólalni már, nehogy megint vicc tárgyává váljon. A sors fintora volt, hogy sosem a szüleinek vagy bárki másnak szerette volna bizonyítani, hogy képes valamire – hanem magának. Ennek ellenére az őt érő külső hatásoktól megtört, és azt hitte örökre feladja.

Ekkor volt nagyjából 11 éves, mikor felfedezte az erejét. Korábban voltak már apró jelei; például, hogy jóval többet evett mint egy átlag gyerek, mégse hízott meg. Tulajdonképpen ahogy visszagondolt, már kisebb korában is jelentkeztek a képességei. Bár akkoriban még nem foglalkozott velük, azt gondolta csak képzelődik. Lassan de biztosan elkezdte próbálgatni a képességeit, tesztelni hogy mire képes. Volt pár balesete, amiket nem igazán tudott eltitkolni a szülei elől. Azonban kiderült, hogy a szülei már rég tudtak erről, csak nem szóltak neki.

### Jelentkezés a U.A-ba

Az indokuk az volt, hogy nem hősi életet szántak neki. A fiú közölte velük hogy ő a U.A hősképzőbe szeretne jelentkezni. A szülei kissé félvállról vették ezen kijelentését, mondván, hogy a tanulmányi eredményei se megfelelőek hogy oda bejusson. Ő ezt kissé magára vette, ettől is romlott a kapcsolata a szüleivel s innentől már nem fordult hozzájuk sem tanácsért. Helyette a nővérével beszélt aki támogatta őt, bár azért óvatosságra is intette a múltbéli balesetei miatt.

Kone emiatt visszanyerte a motivációját s immáron már volt értelme újra tanulnia. Az átlaga jóval javult, végül az osztályelsők közt végzett az iskolában. A tanárai ugyan megdícsérték, a szüleitől valahogyan sosem kapta meg azt az elismerést amire legbelül vágyott. Hiába magának akart csak bizonyítani, szerette volna ha büszkék rá, ha elismerik hogy vitte valamire. Ez azonban nem igazán történt meg.

Mindenesetre, 15 éves korában aztán jelentkezett a hősképzőbe. A felvételi nehéznek bizonyult, de sikerült bejutnia végül. Az 1-B osztályba került, ahol jelenleg is tanul. A szüleinek sose magyarázta el, de tulajdonképpen nem csak a gyerekkori álma miatt szeretett volna hőssé válni. Nem is pusztán amiatt, mert szeretett másokon segíteni. A valódi indok az volt, hogy úgy érezte semmi másban nem jó, és más pályán nem érne el semmit.

## Érdekességek

Szereti:

* Viccek, memek
* Csend, nyugalom
* Olvasni
* Videójátékokat játszani

Nem szereti:

* Tömeg, hangzavar
* Idegenekkel való beszélgetés
* Állatok
* Túlzottan extrovertált emberek